el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el en el en el en el en el el el el el en en en el el en el en el el el en el el
Οι πράσινοι της Νέας Υόρκης είναι και πάλι το αφεντικό της πόλης. Έπρεπε βέβαια να περάσουν 5 συνεχόμενες ήττες και να παρατηρήσουν τους συμπολίτες τους να σηκώνουν τρία πρωταθλήματα από τις 31 Οκτωβρίου του 1993 για να φτάσει επιτέλους η στιγμή. Παρά το γεγονός ότι ο Revis δεν είναι υγιείς και έτσι ο Odell Becham έκανε άλλο έκανα πολύ καλό παιχνίδι, οι Jets περιόρισαν τους Giants στους 20 πόντους για να φτάσουν στη νίκη. Μία νίκη η οποία ήρθε με ανατροπή από το 10-20 που ήταν και το σκορ του ημιχρόνου. Στην ανατροπή έχουν μερίδιο τόσο η άμυνα που άφησε χωρίς πόντους τους “γίγαντες” όσο και η επίθεση που όπου η τετράδα Fitzpatrick (390 γιάρδες, 2 pass TD), Marshall (131 γιάρδες 1 TD), Decker (101 γιάρδες) και Powell (17 rush. & 97 receiv. γιάρδες) έκανε καταπληκτικό παιχνίδι και γύρισε το παιχνίδι σε κάτι λιγότερο από 6 λεπτά. Όσο για τους Giants, έχασαν άλλη μία φορά ένα σοβαρό προβάδισμα στο τέλος.
Κατά τρόπο μαγικό οι Seahawks είναι και πάλι εδώ! Η ομάδα-κυρίαρχος της NFC δε δείχνει διατεθειμένη φέτος να χάσει τα πρωτεία. Ούτε οι τραυματισμοί (κυρίως του Marshawn Lynch), ούτε η κόπωση από τις προηγούμενες χρονιές δείχνει να τους σταματάει φέτος. Παρά το πολύ κακό τους ξεκίνημα στο οποίο έμοιαζαν με κακή ομάδα, οι Seahawks τις τελευταίες αγωνιστικές έχουν μεταμορφωθεί. Την περασμένη Κυριακή έκαναν επίδειξη δύναμης απέναντι σε μία ομάδα, η οποία ήταν ως τώρα συνέχεια από πάνω τους στη βαθμολογία. Περιόρισαν τον Peterson, σταμάτησαν τους Receivers του Bridgewater και κυρίως έκαναν μία πειστική εμφάνιση στην επίθεση μετά από πολύ καιρό. Μπορεί λοιπόν να έχουν χάσει το τρένο της NFC West και συνεπώς σχεδόν κάθε ελπίδα να φιλοξενήσουν ένα playoff παιχνίδι στη δυνατή έδρα τους, αλλά παραμένουν η ομάδα με τα δύο συνεχόμενα Super Bowl που ξέρει πως αντιμετωπίζει τα μεγάλα παιχνίδια.
Κάθε νίκη επί του κακού τους δαίμονα, τους Rams, είναι σημαντική. Ακόμα και αυτός ο δαίμονας ταλαιπωρεί και όλες τις υπόλοιπες ομάδες της NFC West και τελευταία δεν είναι και στα καλύτερα του. Η ευκολία με την οποία οι Cardinals πετυχαίνουν πόντους πρέπει να δώσει στον Carson Palmer το βραβείο του πιο βελτιωμένου παίκτη στα… 37 του και στον Bruce Arians αυτό του κορυφαίου προπονητή. Σε αυτό το παιχνίδι ήταν ο WRs JJ Nelson και οι RBs David Johson και Kerwynn Williams που πλαισίωσαν τους συνήθεις ύποπτους. Ο τελικός απολογισμός είχε 27 πόντους και σκορ σε κάθε περίοδο. Το Νο2 seed αρχίσει σιγά σιγά και κλειδώνει στην Αριζόνα και ένα ενδεχόμενο playoff παιχνίδι με τους Panthers, μία επίσης ισορροπημένη και καλή ομάδα, φαντάζει ως διαφήμιση του αθλήματος!
Η επίθεση των Buffalo Bills Πριν την έναρξη της σεζόν όλοι περίμεναν μία επίθεση βασισμένη στο running game και τον McCoy στο Buffalo. Τα πρώτα παιχνίδια της σεζόν και η αποκάλυψη που γυρίσει στο Tyrod Taylor, άλλαξε την αντίληψη αυτή. Οι Bills δεν είναι μόνο το run. Το μόνο που χρειαζόταν ήταν χρόνος. Ο τραυματισμός του Taylor καθυστέρησε την εξέλιξη της επίθεσης, αλλά πλέον όλα δείχνουν ότι πλέον η ομάδα παίζει στο 100%. O βασικός λόγος είναι φυσικά ο Sammy Watkins. Ο παίκτης για τον οποίο δεν είχαν 1st round pick οι Bills τον περασμένο Μάιο στο draft, μοιάζει φέτος να αξίζει όσα έδωσε η ομάδα για να τον αποκτήσει. Απέναντι σε Miami, Kansas City και Houston ήταν επιβλητικός. υποδέχθηκε τη μπάλα για πάνω από 100 γιάρδες και σκόραρε τουλάχιστον ένα TD. Με τις απειλές των McCoy και Taylor στο run, ο Watkins αποτελεί το τέλειο αντίβαρο. Απέναντι λοιπόν στους φορμαρισμένους Texans και οι τρεις άξονες της επίθεσης του Buffalo έκαναν ένα πολύ καλό παιχνίδι και ένα μεγάλο βήμα για τα playoffs. Ο Taylor πάσαρε για 211 γιάρδες- 3 TDs και έτρεξε για 28 γιάρδες και 1 TD,  ο McCoy έτρεξε για 112 γιάρδες, ενώ ο Watkins τελείωσε με 1 TD και 109 γιάρδες υποδοχή.
Mike Wallace Πριν από μερικά χρόνια και μετά το χαμένο Super Bowl της σεζόν 2010, οι Steelers αποφάσισαν να αποχωριστούν τους βετεράνους WRs τους και να ανανεωθούν στη θέση. Τις θέσεις των Santonio Holmes και Hines Ward θα έπαιρναν παίκτες όπως οι Mike Wallace, Antonio Brown, Emmanuel Sanders και αργότερα οι Martavis Bryant και Markus Wheaton. Από αυτό το group των παικτών ο παίκτης που άφηνε τις περισσότερες υποσχέσεις ήταν ο Mike Wallace. Ταχύτατος και με καλά χέρια κατάφερε να γίνει στα τρία χρόνια του στο Pittsburgh ο αγαπημένος WR του Big Ben. Κάτι τα προβλήματα του χαρακτήρα του και η εγωιστική συμπεριφορά του, κάτι οι υψηλές απαιτήσεις του και τα χάλια του salary cap των Brown, οι Steelers αρνήθηκαν να του ανανεώσουν το συμβόλαιο και εμπιστεύτηκαν τον Antonio Brown, τον τότε Νο2 WR. Την ώρα λοιπόν που οι WRs των Steelers βγάζουν μάτια και είναι το καλύτερο group στο NFL, την ώρα που ο Emmanuel Sanders απολαμβάνει την καταξίωση στο Denver, ο Wallace παλεύει να βρει χρόνο στους Vikings. Πως άραγε να ένιωσε μετά το 45-10 των Steelers επί των Colts και τις 282 γιάρδες των Sanders, Bryant και Wheaton; Jacksonville Jaguars & Allen Robinson Οι Colts και οι Texans έχασαν. Ενδεχόμενη νίκη των Jaguars θα τους έβαζε εκ νέου στη συζήτηση για τα playoffs, αλλά για άλλη μία φορά οι Jags δεν τα κατάφεραν. Για άλλη μία φορά η επίθεση της ομάδας σκοράρει και η άμυνα δέχεται περισσότερους. Την ώρα μάλιστα που οι περισσότερες κινήσεις στην offseason έγιναν προς την κατεύθυνση της άμυνας. Τα special teams πλήγωσαν την ομάδα, η άμυνα μοιάζει να είναι εκτός επιπέδου NFL ώρες ώρες και η επίθεση το έχει πλέον παράδοση να δίνει ένα TD δώρο στην αντίπαλη ομάδα. Η ήττα γίνεται ακόμη πιο πικρή για τον Allen Robinson. Έναν παίκτη ο οποίος έκανε μία εντυπωσιακή εμφάνιση υποδεχόμενος τη μπάλα για 153 γιάρδες και σκοράροντας 3 TDs! Washington Redskins Οι Redskins είναι μία ομάδα που δεν κερδίζουν εκτός έδρας. Πλέον δεν κερδίζουν και εντός έδρας τα παιχνίδια που πρέπει. Ένα τέτοιο ήταν αυτό με τους Cowboys. Η ομάδα του Dallas δεν είχε νικήσει χωρίς τον Romo. Μάλιστα το δυνατό χαρτί του Dallas, το running game δεν περνάει συνήθως εύκολα απέναντι στη D-line των Redskins. Αυτό κάνει ακόμα πιο επίπονη την ήττα των Redskins οι οποίοι έχασαν πρακτικά από τα special teams. Αρχικά ο DeSean Jackson χάρισε με το fumble του μία κατοχή στους Cowboys στην redzone, την οποία και μετέτρεψαν σε TD, ενώ το νικητήριο FG προήλθε από επιστροφή kick 40+ γιαρδών. Οι Redskins έχουν ακόμα αρκετές ελπίδες πρόκρισης και όπως τόνισε και o Cousins στη συνέντευξη του μετά τον αγώνα θέλουν να σκέφτονται θετικά. Αν όμως δεν τα καταφέρουν, οι σκέψεις θα γυρίσουν σε αυτό το παιχνίδι.   New England Patriots Οι Patriots πριν από 10 μέρες ήταν αήττητοι και πρώτοι στην κατηγορία τους. Μάλιστα ο υγιής μέχρι τότε Gronkowski ήταν η παρηγοριά τους για τους υπόλοιπους τραυματισμούς. Μέσα σ’ αυτό το διάστημα κατάφερα να χάσουν δύο διαφορές 14 πόντων, δύο παιχνίδια, τον Gronk για 2 λογικά αγωνιστικές, την εμπιστοσύνη τους στα Special teams τους και έναν άσο από το μανίκι τους μιας και “φανέρωσαν” νωρίς στη σεζόν το play με τον receiver Brady που λογικά κρατούσαν για τα playoffs. Πλέον η ομάδα είναι μεν μαθηματικά στην πρώτη δυάδα αν νικήσουν τους υπόλοιπους 4 αγώνες της αφού Broncos και Bengals δεν έχουν παίξει ακόμα, αλλά μία ήττα μπορεί να τους στείλει στα wildcard παιχνίδια, όταν θα είναι ακόμα αμφίβολο αν θα έχει επιστρέψει ο Edelman. Τουλάχιστον τα playoffs της AFC θα είναι πολύ ισορροπημένα και συναρπαστικά φέτος… Oakland Raiders
Η ομάδα του Oakland εμφανίστηκε εμφανώς πιο βελτιωμένη φέτος σε σχέση με την περασμένη σεζόν, ιδιαίτερα στην επίθεση. Η βελτίωση αυτή όμως δε θα είναι αρκετά, όπως όλα δείχνουν για πρόκριση στα playoffs. Η ήττα από τους Chiefs τους άφησε στο δύο ολόκληρα παιχνίδια μακριά από τους αντιπάλους τους. Την επόμενη μάλιστα αγωνιστική αντιμετωπίζουν τους ισχυρούς Broncos εκτός έδρας. Το παιχνίδι αυτό ολοκληρώνει μία σειρά πολύ δυνατών αγώνων στους οποίους οι Raiders πάλεψαν, αλλά τους έχασαν σχεδόν όλους. Το παιχνίδι με τους Chiefs ήταν επιβεβαίωση του κανόνα αυτού. Οι Raiders άρχισαν πολύ καλά και έχασαν το παιχνίδι στο τέλος και πιο συγκεκριμένα στην 4η περίοδο.
Previous Post Νικητές & Χαμένοι: Week 11
Next Post Νικητές & Χαμένοι: Week 14
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.